Martindale on linnak, kus asuvad Buenos Airese rikkurite nö maakodud. Meie maja eest maksab Adami tööandja ning tavaliselt tuleb maja, auto ja hobusetallid kaasa koos töölepinguga, mis olenevad sellest kus, kellega ja millises tiimis ta parasjagu mängib. Seekord meil vedas. Meil on suur maja koos basseiniga ja kui ilm ilusaks läheks oleks siin täitsa tore. Vihmaga ja külmaga pole basseinist  eriti kasu. Eile proovisime aias esimest kevadist grillimist teha, aga pidime kiirelt tuppa tagasi kolima, sest õhtu oli nii külm.